Angina pectoris

Angina pectoris (iné názvy pozri nižšie)  je zvieravá, tlaková alebo pálivá bolesť za hrudnou kosťou (v oblasti srdca) v dôsledku nedostatočného zásobenia srdcového svalu krvou a kyslíkom (teda v dôsledku ischémie srdcového svalu). Bolesť môže vystreľovať aj do ľavej ruky, do chrbta, krku, čeľuste či do žalúdka. Angina pectoris sa spravidla objavuje napr. pri fyzickej námahe, strese, vystavení sa chladu alebo aj po požití nevhodnej potravy. Je dôsledkom zúženia koronárnej tepny, najčastejšie zapríčinenom aterosklerózou, niekedy aj z iných príčin, napr. následkom spasmu (stiahnutia) koronárnej tepny.

Encyklopédia medicíny definuje anginu pectoris nasledovne: „forma ischemickej choroby srdca, ktorú charakterizujú: 1.
záchvaty stenokardií; 2. typické  vyžarovanie  bolestí; 3. priaznivý  účinok  upokojenia,  prerušenia  námahy  a  podanie 
nitroglycerínu.  Stenokardie  sú  krátkotrvajúce, zvieravé, retrosternálne bolesti, ktoré môžu vznikať v dôsledku ischémie myokardu  pri námahe...alebo pri inej činnosti zvyšujúcej nároky myokardu na kyslík.“angina. In: .

Poznámka: v bežnej lekárskej terminológii sa angina pectoris používa s termínom stenokardie. Táto bolesť môže pretrvávať aj hodiny, napríklad pri infarkte myokardu, slovníková definícia sa teda nezhoduje s praktickým významom slova.

 Názvy 
Hlavné názvy sú: angina pectoris, hrudníková angína S. 325, srdcová angína, nevhodne resp. staršie: angína pectoris/angína pektorisangína. In: , a stenokardiaPozri zdroje v článku stenokardia. Zriedkavé názvy (vzťahujúce sa najmä na stabilnú anginu pectoris) sú: Elsnerova  astma, Elsnerova  choroba, Heberdenov  syndróm, Heberdenova choroba, Masterova choroba, Rougnonova choroba, Rougnonova de Magny choroba, Rougnonova-Heberdenova choroba.stenokardia; Rougnonova-Heberdenova  choroba. In: 

 Klasifikácia 
Podľa príčiny a charakteru sa rozlišuje:
 stabilná angína pectoris je charakteristická pre chronickú Ischemickú chorobu srdca. Pri nej sa charakter záchvatov bolestí (intenzita, trvanie) podstatne nemení a bolesti väčšinou ustúpia po niekoľkých minútach oddychu alebo po užítí nitroglycerínu – lieku, ktorý zlepšuje prietok cez koronárne artérie a znižuje nároky srdca na dodávku kyslíka.
 nestabilná angína pectoris je jedna z akútnych foriem Ischemickej choroby srdca. Patrí medzi tzv. akútne koronárne syndrómy, stavy s náhlym zhoršením prietoku krvi koronárnymi tepnami. Bolesti sa pri nej objavujú častejšie, pri minimálnej námahe alebo aj v pokoji, sú intenzívnejšie a neustupujú tak rýchlo, ako obvykle, prípadne pretrvávajú napriek liečbe nitroglycerínom. Tento stav nie je možné jednoznačne odlišiť od akútneho infarktu myokardu a je nevyhnutné neodkladné vyšetrenie pacienta lekárom alebo zdravotníckou záchrannou službou.
 Atypická (variantná) angína pectoris je stav, keď sa bolesť neobjaví pri námahe, ale v stave pokoja. Príčinou býva spazmus (prudké mimovoľné stiahnutie) hladkých svalov cievnej steny koronárnej tepny, ktorý vedie k jej zúženiu. Príčinou tohto spazmu často býva ateroskleróza, no atypická angína pectoris sa môže objaviť aj u ľudí, ktorí aterosklerózu nemajú. Príčina tohto javu nie je známa.
Klasifikácia závažnosti anginy pectoris (AP) podľa Kanadskej kardiovaskulárnej spoločnosti (CCS)
 Trieda I:  bežná aktivita nevyvolá AP, AP iba pri silnej alebo rýchlej alebo dlhšej telesnej záťaži.
 Trieda II: mierne obmedzenie bežnej aktivity, AP pri chôdzi alebo pri rýchlom stúpaní po schodoch, pri chôdzi do kopca, pri záťaži, po jedle, v chladnom počasí, v emočnom strese, alebo len počas prvých niekoľko hodín ráno po prebudení.
 Trieda III: významné obmedzenie bežnej fyzickej aktivity, AP pri chôdzi po rovine v dĺžke niekoľko sto metrov a/alebo pri chôdzi hore schodmi o jedno poschodie normálnym tempom 
 Trieda IV: neschopnosť vykonávať akúkoľvek telesnú činnosť bez AP, alebo AP v pokoji

 Diagnostika a diferenciálna diagnostika 
Anginu pectoris niekedy nie je jednoduché odlíšiť od podobných príznakov iných ochorení. Bolesti na hrudníku môžu mať desiatky rôznych príčin, napríklad bolestí pohybového aparátu, hrudnej steny, pohrudnice, osrdcovníka, pálenia žáhy. Podobné bolesti môžu sprevádzať urgentné stavy, napr. akútnu pľúcnu embóliu alebo disekciu hrudnej aorty. Odlíšenie príčiny podľa charakteru bolestí nie je spoľahlivé, pre anginu pectoris je však charakteristická náväznosť na fyzickú námahu alebo iný stres a ústup po upokojení. Hrudná stena nebýva bolestivá pri dotyku a pohyboch. Bolesti pri angine pectoris nikdy netrvajú len niekoľko sekúnd, na druhej strane angina pectoris, trvajúca dlhé hodiny alebo dokonca dni bez toho, aby vznikol infarkt myokardu, je neobvyklá. 

Neodkladné rozlíšenie príčiny bolestí na hrudníku je jeden z najčastejšie riešených diagnostických problémov na pracoviskách lekárskej pohotovostnej služby a urgentného príjmu.Základnými vyšetreniami sú elektrokardiografické, prípadne vyšetrenie hladiny troponínu, ktoré umožnia diagnostikovať prípadný infarkt myokardu, ischemickú chorobu srdca, niekedy aj pľúcne ochorenie. Kompletná diferenciálna diagnostika bolestí na hrudníku môže byť zložitá.

Niektoré ochorenia, ktoré spôsobujú, alebo môžu spôsobiť bolesti na prsiach:
 ischémia myokardu
 aneuryzma brušnej aorty
 disekcia aorty
 pľúcna embólia
 biliárna kolika („žlčníkový záchvat“) alebo zápal žlčníka
 peptický vred žalúdka alebo dvanástorníka, zápal žalúdka
 gastroesofageálny reflux (refluxná choroba)
 hiátová hernia
 panická porucha
 perikarditída (zápal osrdcovníka)
 pneumothorax
 ochorenia chrbtice
 Tietzov syndróm
 herpes zoster
 pažerákový spasmus
 pleuritída (zápal pohrudnice) samostatne alebo v spojení so zápalom pľúc
 nádory v oblasti hrudníka

 Liečba 
Prvou pomocou pri záchvate anginy pectoris je prerušenie fyzickej  námahy, upokojenie pacienta a podanie nitroglycerínu alebo izosorbid dinitrátu pod jazyk alebo vo forme spreju. Pri pretrvávajúcej angine pectoris alebo pri ďalších príznakoch, ako je dýchavica, potenie, poruchy vedomia treba postupovať ako pri akútnom Infarkte myokardu (volať záchrannú službu, podať polovicu tabletky Acylpyrinu atď.)

Trvalou liečbou anginy pectoris je liečba ochorenia, ktoré záchvaty anginy pectoris spôsobuje, spravidla ischemickej choroby srdca.

 Referencie 

 Pozri aj 
 Infarkt myokardu
 Ischemická choroba srdca
 Ateroskleróza

Kategória:Medicína
Kategória:Choroby srdca